Z Á P I S N I C A   č. 1/2013

     Zo   zasadnutia Obecného zastupiteľstva v Slaskej, konaného dňa  14. marca  2013 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní štyria poslanci obecného zastupiteľstva, starosta obce, hlavný kontrolór obce, administratívna pracovníčka obecného úradu. Poslanec Ing. Peter Hric sa ospravedlnil. 

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Plnenie rozpočtu k 28.02.2013.
4.	Hlavný kontrolór obce:
-	Správa o výsledku následnej finančnej kontroly č. 1/2013.
-	Záznam o následnej finančnej kontrole č. 2/2013.
-	Záznam o následnej finančnej kontrole č. 3/2013. 
5.	Inventarizácia majetku obce za rok 2012.
6.	Informácia o výsledkoch odpadového hospodárstva obce za rok 2012.
7.	Problematika spolufinancovania CVČ.
8.	Ponuka na kúpu pozemkov.
9.	Rôzne.
10.	Diskusia.
11.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní štyria poslanci obecného zastupiteľstva. 

K bodu č. 2

Program rokovania  obecného zastupiteľstva bol uznesením č. 1/2013 schválený v podobe, ktorá je uvedená v tejto zápisnici. Starosta obce požiadal poslancov, aby sa z rokovania vynechal bod č. 7 – Návrh rozpočtového opatrenia č. 1, nakoľko uvedený návrh nebol zverejnený na prípadné pripomienkovanie verejnosti v zmysle zákona a tak nemôže byť predmetom rokovania. Za zapisovateľku zápisnice určil starosta obce sl. Mojžišovú. Poslanci si uznesením č. 2/2013 za overovateľov zápisnice zvolili Ing. Miroslava Hrica a p. Zdena Fronca. 
Hlasovanie: za: 4 –  Ing. Göth, p. Fronc, Ing. M. Hric,  Ing. M. Ťahúňová
                        proti: 0
                        zdržal sa: 0
                        nehlasoval: 0

K bodu č. 3

V materiáloch na zasadnutie bolo predložené aj písomne spracované plnenie rozpočtu obce k 28.2.2013, preto starosta obce hneď otvoril diskusiu k uvedenému  bodu programu. Poslanci nemali žiadne otázky k uvedenému plneniu rozpočtu a tak uznesením č. 3/2013 zobrali poslanci obecného zastupiteľstva na vedomie plnenie rozpočtu obce k 28.2.2013. 
Hlasovanie: za: 4 –  Ing. Göth, p. Fronc, Ing. M. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 4

Ďalším bodom v programe bola správa hlavného kontrolóra obce o výsledku  následnej finančnej kontroly č. 1/2013, taktiež záznam o následnej finančnej kontrole č. 2/2013 a záznam o následnej finančnej kontrole 3/2013, preto  starosta odovzdal slovo hlavnému kontrolórovi obce JUDr. Beličkovi, aby uvedenú správu  a záznam predniesol poslancom obecného zastupiteľstva. Hlavný kontrolór obce vo svojej správe uvádza, že išlo o kontrolu subjektov, ktorým bola v roku 2012 poskytnutá dotácia z rozpočtu obce. Konkrétne išlo o OZ  ŠK Slaská, OZ PRO SLASKÁ a JDS – základná organizácia Slaská. V správe uvádza že neboli zistené žiadne závažné nedostatky a dokonca OZ PRO SLASKÁ a JDS – základná organizácia Slaská vrátili časť nevyčerpanej dotácie. Ďalej hlavný kontrolór oboznámil poslancov aj so záznamom o následnej finančnej kontroly č. 2/2013. Kontrolované boli  príjmy a výdavky za štvrtý štvrťrok 2012. V správe uvádza, že pri tejto kontrole neboli zistené žiadne nedostatky a že dokumentácia účtovníctva a pokladničné doklady sú vedené na dobrej úrovni. Hlavný kontrolór obce predložil poslancom OZ aj záznam o následnej finančnej kontrole č. 3/2013. Uvedený záznam obsahuje informácie o plnení uznesení za rok 2012. V uvedenom zázname hlavný kontrolór konštatuje, že počas kontroly neboli zistené žiadne nedostatky. Po odznení uvedených správ,  starosta obce otvoril diskusiu k tomuto bodu programu.  Poslanci nemali  žiadne dotazy k uvedeným správam a tak uznesením č. 4/2013 obecné zastupiteľstvo zobralo na vedomie  správu hlavného kontrolóra obce o výsledku následnej finančnej kontroly č. 1/2013, záznam hlavného kontrolóra obce o následnej finančnej kontrole č. 2/2013 a záznam hlavného kontrolóra obce o následnej finančnej kontrole č. 3/2013.
Hlasovanie: za: 4 –  Ing. Göth, p. Fronc, Ing. M. Hric, Ing. Ťahúňová
                     proti: 0
                     zdržal sa: 0
                     nehlasoval: 0

K bodu č. 5

V materiáloch na zasadnutie obecného zastupiteľstva sa nachádzala aj písomne spracovaná správa z inventarizácie majetku obce Slaská k 31.12.2012. Samotná správa obsahuje aj zoznam vyradeného majetku, súčasťou vyradeného majetku je aj nefunkčná elektronika ako staré počítače, či odpredané pozemky alebo krátkodobý hmotný majetok. Starosta obce preto hneď otvoril rozpravu k uvedenej správe. Poslanci nemali žiadne pripomienky k uvedenej správe, keďže s jej obsahom sa ako členovia inventarizačných komisií oboznámili a svojimi podpismi obsah správy odsúhlasili.  Následne poslanci uznesením č. 5/2013 schválili správu z inventarizácie majetku obce Slaská k 31.12.2012 podľa predloženého návrhu a vyradenie majetku na základe výsledkov inventarizácie majetku za rok 2012 podľa predloženého návrhu v celkovej hodnote 10.022,89 eur.
Hlasovanie: za: 4 – Ing. Göth, p. Fronc, Ing. M. Hric, Ing. Ťahúňová
                    proti: 0
                    zdržal sa: 0
                    nehlasoval: 0

K bodu č. 6

V materiáloch na rokovanie obecného zastupiteľstva sa nachádzala aj písomne spracovaná informácia o stave odpadového hospodárstva obce Slaská za rok 2012. Starosta obce oboznámil poslancov OZ, že uvedená tabuľka obsahuje kompletný prehľad finančných príjmov a výdavkov v rámci odpadov. Ďalej uviedol, že obec v roku 2012 nedoplácala na odvoz komunálneho odpadu so svojho rozpočtu. Náklady na vývoz komunálneho odpadu boli pokryté z poplatku za komunálny odpad, ktorý obec vyberá od občanov.  Poslane Göth vyjadril spokojnosť s uvedenou správou, zároveň sa opýtal starostu obce čo všetko sa s uvedeného účtu uhrádzalo. Starosta ho informoval, že všetky výdavky, ktoré vznikli pri likvidácií odpadu a sú uvedené v uvedenej správe. Poslanci nemali viac otázok a uznesením č. 6 /2013 zobrali na vedomie informáciu o výsledkoch odpadového hospodárstva obce za rok 2012.
Hlasovanie: za: 4 – Ing. Göth, p. Fronc, Ing. M. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 7

V zmysle zmeny legislatívy financovania záujmového vzdelávania v centrách voľného času (CVČ) sa od 1.1.2013 zmenili podmienky financovania záujmovej činnosti. Doterajšie priame financovanie CVČ sa zmenilo spôsobom, že štát v rámci prerozdeľovania daní z príjmov fyzických osôb poskytne obciam a mestám ročný príspevok na záujmovú činnosť detí vo výške cca 65 eur na dieťa vo veku od 5 do 15 rokov s trvalým pobytom v obci. Následne je v kompetencii obce z tohto príspevku financovať záujmovú činnosť mládeže. Na základe tejto skutočnosti obdržala obec Slaská žiadosť od mesta Žiar nad Hronom a od Rímskokatolíckej cirkvi – biskupstva Banská Bystrica o finančnú dotáciu pre ich centrá voľného času na deti, ktoré majú trvalý pobyt v obci Slaská. Starosta obce navrhol poslancom obecného zastupiteľstva, aby sa výška príspevku schválila pre rok 2013 v sume 65,00 eur na jedno dieťa vo veku od 5 do 15 rokov a v takejto výške podľa počtu detí bola poskytnutá dotácia centrám voľného času, ktoré o dotáciu požiadali. S takýmto návrhom poslanci súhlasili. Poslanec Miroslav Hric požiadal starostu obce, aby sa pred poskytnutím dotácie ešte overili skutočnosti, či jednotlivé deti uvedené centrá navštevujú a či tieto centrá disponujú príslušným písomným súhlasom rodičov o tom, aby ich deti tieto centrá navštevovali. Následne obecné zastupiteľstvo uznesením č. 7/2013 zobralo na vedomie návrh starostu obce Slaská na určenie výšky finančných prostriedkov z výnosu dane z príjmov fyzických osôb na jedno dieťa navštevujúce záujmové činnosti v sume 65,00 eur na rok na jedno dieťa. Zároveň obecné zastupiteľstvo týmto uznesením v časti B schválilo poskytnutie finančných prostriedkov z výnosu dane z príjmov FO na 1 dieťa navštevujúce záujmové činnosti v sume 65,00 eur/rok/dieťa, poskytnutie finančných prostriedkov na deti s trvalým pobytom v obci Slaská (13 detí) navštevujúce záujmové vzdelávanie v Centre voľného času, IČO – 37 831 411, M.R. Štefánika 17, Žiar nad Hronom na obdobie od 1.1.2013 do 31.12.2013 jednorázovou splátkou v sume 845,00 eur v termíne najneskôr do 30.4.2013 a poskytnutie finančných prostriedkov na deti s trvalým pobytom v obci Slaská (4 deti) navštevujúce záujmové činnosti v Centre voľného času pri Základnej škole s materskou školou Štefana Moysesa, IČO – 00 622 605, A. Kmeťa č. 1, Žiar nad Hronom na obdobie od 1.1.2013 do 31.12.2013 jednorázovou splátkou v sume 260,00 eur v termíne najneskôr do 30.4.2013.
Hlasovanie: za: 4 – Ing. Göth, p. Fronc, Ing. M. Hric,  Ing. M. Ťahúňová
                     proti: 0
                     zdržal sa: 0
                     nehlasoval: 0

K bodu č. 8

Pán Pavol Páleník zo Žiaru nad Hronom  ponúkol obci na predaj pozemky, ktoré zdedil po svojich predkoch. Starosta obce informoval poslancov, že takéto pozemky už obec v minulosti odkupovala a tak si navyšovala svoj majetok. Ide o pozemky v celkovej výmere 2111,5 m2. Poslanec Fronc uviedol, že aj v minulosti sa kupovali pozemky od občanov a že pokiaľ to rozpočet obce, resp. rezervný fond pokryje, súhlasí, aby sa odkúpili aj pozemky od p. Páleníka. Ostatní poslanci sa stotožnili s názorom poslanca Fronca a uznesením č. 8/2013 schválili kúpu  nehnuteľností v prospech obce Slaská a to spoluvlastnícky podiel o veľkosti 1/12  (zodpovedajúca výmera podielu – 87,5 m2) na pozemku parcela č. E-KN 554, vedená ako TTP  o výmere 1050 m2, zapísaná na LV č. 913 v k.ú. Slaská; vlastnícky podiel o veľkosti 1/1 (zodpovedajúca výmera podielu – 774 m2) na pozemku parcela č. C-KN 2254, vedená ako TTP o výmere 774 m2, zapísaná na LV č. 1393 v k.ú. Slaská; vlastnícky podiel o veľkosti 1/1 (zodpovedajúca výmera podielu – 573 m2) na pozemku parcela č. C-KN 2855, vedená ako TTP o výmere 573 m2, zapísaná na LV č. 1393 v k.ú. Slaská a spoluvlastnícky podiel o veľkosti 677/5785 (zodpovedajúca výmera podielu – 677 m2) na pozemku parcela č. C-KN 2090, vedená ako lesné pozemky o výmere 5785 m2, zapísaná na LV č. 1613 v k.ú. Slaská, od predávajúceho p. Pavla Páleníka, nar. 5.12.1964, bytom Pod Donátom 2/46, 965 01 Žiar nad Hronom, za kúpnu cenu spolu v sume 610,86 eur.
Hlasovanie: za: 4 – Ing. Göth, p. Fronc, Ing. M. Hric,  Ing. M. Ťahúňová
                     proti: 0
                     zdržal sa: 0
                     nehlasoval: 0

Aj pán Ľubomír Hlaváčik z Medzibrodu ponúkol obci  na predaj pozemky, ktoré sa nachádzajú v k.ú. obce Slaská. Poslanci nemali žiadne pripomienky a uznesením č. 9/2013 schválili kúpu nehnuteľností v prospech obce Slaská a to spoluvlastnícky podiel o veľkosti 1/9 (zodpovedajúca výmera podielu – 222 m2) na pozemku parcela č. C-KN 2009, vedená ako lesné pozemky o výmere 2000 m2, zapísaná na LV č. 1234 v k.ú. Slaská; spoluvlastnícky podiel o veľkosti 1/3 (zodpovedajúca výmera podielu – 347 m2) na pozemku parcela č. C-KN 1614, vedená ako TTP o výmere 1040 m2, zapísaná na LV č. 1450 v k.ú. Slaská; spoluvlastnícky podiel o veľkosti 1/3 (zodpovedajúca výmera podielu – 227 m2) na pozemku parcela č. C-KN 2183, vedená ako TTP o výmere 680 m2, zapísaná na LV č. 1450 v k.ú. Slaská a spoluvlastnícky podiel o veľkosti 1/3 (zodpovedajúca výmera podielu – 329 m2) na pozemku parcela č. C-KN 2708, vedená ako TTP o výmere 988 m2, zapísaná na LV č. 1450 v k.ú. Slaská, od predávajúceho p. Ľubomíra Hlaváčika, nar. 2.1.1954, bytom Nová č. 396/19, 976 96 Medzibrod, za kúpnu cenu spolu v sume 317,07 eur.
Hlasovanie: za: 4 – Ing. Göth, p. Fronc, Ing. M. Hric,  Ing. M. Ťahúňová
                     proti: 0
                     zdržal sa: 0
                     nehlasoval: 0

Pani Veronika Demačeková z Vrútok taktiež ponúkla obci na predaj pozemok, ktorý vlastní a ktorý sa nachádza v katastrálnom území obce Slaská. Ide o pozemok, ktorý je v intraviláne obce a jeho celková výmera je 56 m2. Ide o pozemok, ktorý sa nachádza v časti obce Priehrada. Poslanci nemali žiadne námietky ani k tejto  ponuke a uznesením č. 10/2013 schválili kúpu nehnuteľnosti v prospech obce Slaská a to spoluvlastnícky podiel o veľkosti 1/2 (zodpovedajúca výmera podielu – 56 m2) na pozemku parcela č. E-KN 54, vedená ako zastavané plochy a nádvoria o výmere 112 m2, zapísaná na LV č. 385 v k.ú. Slaská, od predávajúcej p. Veroniky Demačekovej, nar. 17.7.1953, bytom Nábrežná 24/20, 038 61 Vrútky, za kúpnu cenu spolu v sume 168,00 eur.
Hlasovanie: za: 4 – Ing. Göth, p. Fronc, Ing. M. Hric, Ing. M. Ťahúňová
                     proti: 0
                     zdržal sa: 0
                     nehlasoval: 0

Starosta obce v tomto bode požiadal poslancov o schválenie uvoľnenia  finančných prostriedkov z rezervného fondu obce v celkovej výške 1.095,93€. Uvedené financie budú použité na schválený nákup pozemkov. Poslanci nemali pripomienky a uznesením č. 11/2013 schválili uvoľnenie finančných prostriedkov z rezervného fondu obce v sume 1.095,93 eur na nákup nehnuteľností - pozemkov. 
Hlasovanie: za: 4 – Ing. Göth, p. Fronc, Ing. M. Hric,Ing. M. Ťahúňová
              proti: 0
              zdržal sa: 0
              nehlasoval: 0

K bodu č. 9

Dychová hudba  Slaštianka doručila na obecný úrad žiadosť o vyradenie majetku a to konkrétne o vyradenie hudobných nástrojov a príslušenstva, ktoré dodnes dychová hudba používa na svoju činnosť. Uvedená žiadosť sa nachádzala v materiáloch na rokovanie obecného zastupiteľstva, preto starosta obce otvoril rozpravu k uvedenej žiadosti. Poslanec Ing. Miroslav Hric sa opýtal starostu, kde sa uvedené hudobné nástroje momentálne nachádzajú. Starosta ho informoval, že niektoré sa nachádzajú u členov dychovej hudby a niektoré sú uložené v priestoroch OcÚ. Poslanec Ing.  Miroslav Hric po tejto informácií navrhol, aby si každý člen dychovej hudby Slaštianka napísal žiadosť sám. Poslanec Göth sa stotožnil s návrhom poslanca Hrica. Poznamenal, že by bolo vhodné, keby sa hudobníci vyzvali, aby  uvedené hudobné nástroje vrátili. Viac pripomienok k uvedenej žiadosti poslanci nemali a tak uznesením č. 12/2013 zamietli žiadosť dychovej hudby Slaštianka, reg. č. v ZDHS 61 302, o vyradenie majetku obce.
Hlasovanie: za: 4 – Ing. Göth, p. Fronc, Ing. M. Hric,Ing. M. Ťahúňová
              proti: 0
              zdržal sa: 0
              nehlasoval: 0

Starosta obce informoval poslancov OZ o programovom období 2014 - 2020 EÚ a  príprave  koncepcie podpory prostredníctvom eurofondov.  V rámci získavania nových finančných prostriedkov by bolo vhodné, aby sa založilo verejno – súkromné partnerstvo v rámci žiarskeho regiónu „Žiarska kotlina“ a aby sa obec stala členom takéhoto partnerstva. Poslanci nemali žiadne námietky a uznesením č. 13/2013 schválili členstvo obce Slaská v Miestnej akčnej skupine „Žiarska kotlina“.
Hlasovanie: za: 4 – Ing. Göth, p. Fronc, Ing. M. Hric,Ing. M. Ťahúňová
              proti: 0
              zdržal sa: 0
              nehlasoval: 0

K bodu č. 10

V diskusií sa už nikto neprihlásil  o slovo.

K bodu č. 11

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia určil na 4. júna 2013.

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

Ing. Miroslav  H r i c, v.r.
overovateľ

Zdeno  F r o n c, v.r.       
overovateľ